Berrogeiak libre - Tolosaldea - Tolosaldeko ataria\nGazteen aurkako epaiketa\nTolosaldeko Ataria 2014-06-11 18:02\nEspainiako Auzitegi Nazionalak absoluzioa eman die 26/11 auzian epaitutako 40 gazte independentistei. Urrian hasi zuten horien kontrako epaiketa, eta atzo eman zuen epaia auzitegiak. Tartean dira Aritz Lopez tolosarra, Mikel Ayestaran billabonatarra, eta Irati Mujika amezketarra. Lopezek Ataria Irratian hitz egin zuen albistea jaso bezain laster:\nAlbistea jaso eta hurrengo egunean agerraldia egin dute gazteek, hemen Berria TBk egindako bideoa.\nEspainiako Auzitegi Nazionalak absoluzioa eman die 26/11 auzian epaitutako berrogei gazte independentistei, tartean Tolosako Aritz Lopez, Villabonako Mikel Ayestaran eta Amezketako Irati Mujika.\nOtsailean amaitu zen epaiketa eta atzo eman zuten epaia. Honen arabera, ezin da frogatu gazteak kale-borrokan parte hartu zutenik eta bortxazko ekintzarik burutu dutenik. Ezta SEGIko kide izan direnik ere. Epaiak, era berean, zalantzan jarri du auzipetuek «modu librean» deklaratu zutela; Manuela Fernandez Prado buru duen epaimahaiak ez die baliorik aitortu polizia aurreko deklarazioei, eta hori da absoluziorako erabili duen arrazoi nagusietakoa. Sententziak, dena den, boto partikular bat izan du, Nicolas Poveda Peña epailearena, hain zuzen. Povedaren iritziz, Segiren jarduera zein den finkatu beharko litzateke lehenago, eta horretarako Auzitegi Goreneko 50/2007 sententzia gogoratu du. Honen arabera ilegalizatu zuten Segi. Povedak dio ekintza armatuez gain, «bestelako» ekintzak ere hartu behar direla kontutan epaia emateko. Auzipetuek akusazio partikularraren eta publikoaren galderei ez erantzun izana ere beraien erruduntasuna uzten dutela agerian ere esan du.\n«Aurrerapauso bat da»\nAritz Lopez, Mikel Ayestaran eta Irati Mujikak albistea jaso bezain laster abokatuarekin hitz egin dute, eta boto partikular hori aztertu egin beharko dela adierazi die. «Dignidad y Justicias helegitea jarriko du seguruenik, baina azken fase hau 40 absoluzioekin hastea aurrerapauso handia da», esan dute.\nMikel Ayestaranek esan duenez «oso pozik» dago sententziarekin eta ez zuen espero. Aritz Lopezek bere aldetik, pozik dagoela esan du eta berria harriduraz hartu duela esan du. «Absoluzioak espero genituen, baina 40ak absolbitzea harritu gaitu. Horrelako albisteak ez dira askotan etortzen, eta pozik gaude», esan du. Orain dena den, sententzia irakurri eta aztertzeko garaia dela gaineratu du. «Duela bost urte hasi zen kontu honen amaiera iritsi da azkenean, edo segituan amaituko dela dirudi, behintzat. Seguruenik helegitea egongo da, baina absoluzioekin hastea oso pozgarria da». Tolosarraren iritziz erabakiak «seguruenik Euskal Herrian bizi dugun egoera politiko berriarekin du zerikusia, baina egia da prozesua ez dela erabat bukatu».\nIrati Mujikak ere tentuz hartu du albistea: «Maila pertsonalean pozik nago, baina boto partikularra eman duen epaileak 40tik 5 bakarrik absolbitzen dituela esan du eta helegitea ere jarri dezakete. Ikusiko dugu zer ekartzen duen honek» .\nSeina urteko kartzela zigorra eskatu zuen fiskalak, denera, 240 urtekoa, batik bat, inkomunikazio aldiko deklarazioetan oinarrituta. Irati Mujika, beste hiru lagunekin batera, ez ziren epaiketara aurkeztu, bideo batean adierazi zutenez, ez ziotelako eurak epaitzeko zilegitasunik onartzen Auzitegi Nazionalari. Gerora, ordea, laurak atxilotu zituzten.\nPasa den martxoaren 11n amaitu zen hamabi urte iraundako Herriko tabernen auziaren epaiketa. Honek ere luze jo zuen, bost hilabete iraun zituen, baina oraindik ez dute epaia jaso. Eskualdeko hiru elkarte daude tartean, Ibarrako Subegi, Villabonako Iratzar eta Tolosako Intxurre.\nFiskaltzak lau urte eta erdiko zigorra eskatu zuen Rufi Etxeberria, Joseba Permach, Joseba Alvarez, Juan Kruz Aldasoro eta Karmelo Landarentzat. Bi urte eta sei hilabeteko zigorra beste zazpi lagunentzat, eta bi urte eta bi erdi gainontzeko auzipetuentzat.\nLau hilabeteko bidaia aldapatsua\nTolosaldeko Ataria 2014 ots 05\nIazko urriaren 14an hasi zenetik, tortura salaketak eta aldarrikapen politikoak nabarmendu dira «talde terroristan» aritzea egozten dieten gazteen ...\nGehiengo berriaren adierazpena, "Gu" berriarena irakurri dute gazteek Donostian\nTolosaldeko Ataria 2014 urt 31 Tolosaldea\nGazte mugimenduaren epaiketan defentsak argudioekin jarraituko du gaur\nBerez gaur zen amaitzekoa gazte mugimenduaren aurkako epaiketa, baina seguruena otsailaren 4a arte luzatuko da. 10:30ean hasita gazte auzipetuen de...\nGazte auzipetuen kontrako zigor eskaerak berretsi ditu fiskalak\nTolosaldeko Ataria 2014 urt 17\nAuzitegi Nazionaleko fiskalak seina urteko espetxe zigorra eskatu du 26/11 auzian inputatutakoentzat; defentsak, berriz, absoluzioa galdegin du\nIrati Mujika espetxean egongo da epaitu bitarte\nTolosaldeko Ataria 2014 urt 16 Amezketa\nGazte independentisten aurkako auzian poliziaren perituak ari dira deklaratzen gaur, eta bertan, epaileak Amezketako Irati Mujika aparte epaituko d...\nLibre: elkartasunetik konpromisora\nMikel Iraola 2013 urr 18 Tolosaldea\n26/11 eta 35/02 auzien lehen saioak burutu dituzte Espainiako Auzitegi Nazionalean. Lehen auzian auzipetuta daude Mikel Ayestaran billabonatarra et...\nMikel Ayestaranek eta Aritz Lopezek beren kontrako akusazioak ukatu dituzte\nAsier Imaz 2013 urr 15\n40 gazteren aurkako 26/11 sumarioan, epaiketaren bigarren saioa egiten ari dira gaur. Aritz Lopez tolosarrak eta Mikel Ayestaran billabonatarrak de...


UEMA - Udalerri Euskaldunen Mankomunitatea | 89 orrialdea\nUEMAren aldeko sentsibilizazio kanpaina hasi du EHEk Gernika-Lumon\n2015(e)ko martxoak 5 Erantzunak desaktibatuta daude UEMAren aldeko sentsibilizazio kanpaina hasi du EHEk Gernika-Lumon sarreran\nBusturialdeko Hitzak elkarrizketa egin dio Pernan Basterretxeari EHEko kideari. Basterretxearen adierazi du Genika-Lumo UEMAn sartzeko bidea egin nahi dutela. Horretarako, herritarrak inplikatu nahi dituzte eta “herritarrak eurak izan daitezela Udalari herria Ueman sartzeko eskaera egingo diotenak.”\nBeizamako Udalak aktak euskaraz bidaltzeagatik duen auzian pertsonatuko da Jaurlaritza\n2015(e)ko martxoak 3 Erantzunak desaktibatuta daude Beizamako Udalak aktak euskaraz bidaltzeagatik duen auzian pertsonatuko da Jaurlaritza sarreran\nPatxi Baztarrikak hizkuntza politikarako sailburuordeak eman du Jaurlaritzak hartutako erabakiaren berri. UEMAk orain baino lehen eskatu zion Jaurlaritzari udalak babestu eta udalek dituzten auzietan pertsonatzeko. Jaurlaritzak, ordea, ez du argitu arrazoi berberagatik beste 12 udalek dituzten auzietan pertsonatuko den edo ez.\nBai, oztopoak gainditzerik badago\n2015(e)ko otsailak 27 Erantzunak desaktibatuta daude Bai, oztopoak gainditzerik badago sarreran\nPaul Bilbaok, Kontseiluaren idazkari nagusiak, idatzitako iritzi artikulua plazaratu du, gaur, Berria egunkariak. Euskaraldunoi ezartzen dizkiguten oztopoei elkarlanean aurre egiteko deia egin du Bilbaok. "Zalantzarik ez dut denok batera joko bagenu, nahikoa indar izango genukeela oztopo horiei edota horiek baino gogorragoei aurre egiteko." Bide horretan, Donostiako manifestazioaren garrantzia ere azpimarratu du. "Larunbatean lehen urratsa emango dugu, eta oztopo horiei aurre eginez euskaraz biziko garela aldarrikatuko dugu."\nNafarroako euskalgintzak otsailaren 28ko manifestazioan parte hartzeko deia egin du\n2015(e)ko otsailak 24 Erantzunak desaktibatuta daude Nafarroako euskalgintzak otsailaren 28ko manifestazioan parte hartzeko deia egin du sarreran\nNafarroako euskalgintzaren ordezkaritza zabala bildu da. Besteak beste, agerraldian parte hartu dute Eneka Maiz UEMAko zuzendaritzako kideak eta Garbiñe Elizegi Baztango alkateak. Estatuen zein Nafarroako Gobernuaren aldetik hizkuntza-politikari lotuta jazotako injerentziak salatu dituzte. Bereziki Baztanen gertatutakoa salatu nahi izan dute.\nPage 89 of 145« First...607080Aurrekoa «8788899091Hurrengoa »100110120...Azkena »


Bermeo hirugarren sailkatu da Lekeitioko 42. Banderan - Busturialdeko Hitza : Busturialdeko Hitza\nIndarrak neurtu eta ligarako berotzen hasteko aukera eduki dute asteburuan Euskal Herriko traineruek Lekeition. Lekeitioko uretan jokatu da traineruen denboraldi-aurreko lehen test handia. Nesketan Lekeitioko X. Bandera Oriorentzat izan da, eta mutiletan berriz, Hondarribiak eraman du Lekeitioko 42. Bandera.\nGizonezkoetan, Bermeo hirugarren (21.38,84) sailkatu zen atzo, Hondarribiaren eta Zierbenaren atzetik, eta Busturialdea, berriz, hamabosgarren (23.12,68) geratu zen.\nEmakumezkoetan Oriok, 3. kaletik, nahiko eroso menderatu zuen txanda, eta ziabogan 5 segundoko aldea atera zion Donostiarrari, 9 segundo Hondarribiari eta 11 segundo Arraun Lagunaki. Oriok ia 10 segundora handitu zuen Donostiarrarekiko aldea helmugan, Hondarribia hirugarren geratu zen 13 segundora eta Tolosaldea, berriz, laugarren, Arraun Lagunaken aurretik.\nGizonezkoak. Emakumeen lehia amaituta, gizonezkoen txandei ekin zitzaion. Lau txandatan aritu ziren, eta azkenengoan erabaki zen estropada. Emakumezkoetan Oriok egin zuen modura, Hondarribiak ere bere asmoak argi erakutsi zituen Lekeitioko uretan. Ama Guadalupekoak Orio, Zierbena eta Bermeorekin batera egin zuen arraun, eta hiru ziabogetan hiru marka onenak lortu zituen, Bermeo eta Zierbena atzetik zituela.\nHondarribiaren atzetik, Zierbena izan zen azkarrena azken luzean. Urdaibai gainditu zuen eta bigarren geratu zen Hondarribiarengandik 6 segundora. Bermeok 13 segundo galdu zituen, Donostiarra laugarren geratu zen sailkapen orokorrean 24 segundora eta Orio bosgarren 34 segundora.\nEmakumeen sailkapeneko postu berdinak eskuratu zituzten Lea-Artibai eskualdeko gizonezkoen traineruak ere: zazpigarren geratu zen Eneko Bilbao bermeotarra patroia duen Ondarroako trainerua 48 segundora eta 11. Lekeitiokoa minutu bat eta ia 10 segundoko aldeagaz.


Irekia Eusko Jaurlaritza - Gobierno Vasco :: Lehendakariak, Trinidad Jimenez Osasun ministroarekin bilera bat izan du, A Gripearen kontrako txertoaren kanpaina aztertzeko asmoz\nLehendakariak, Trinidad Jimenez Osasun…\nLehendakariak, Trinidad Jimenez Osasun ministroarekin bilera bat izan du, A Gripearen kontrako txertoaren kanpaina aztertzeko asmoz\n\nLehendakariak, Trinidad Jimenez Osasun ministroarekin bilera bat izan du, A Gripearen kontrako txertoaren kanpaina aztertzeko asmoz Iturria: Irekia\n\nPatxi Lopez Lehendakaria, Trinidad Jiménez osasun ministroarekin Iturria: Irekia\nRafael Bengoa, Eusko Jaurlaritzako Osasun sailburua ere ministroaren bileran izan da, Jimenezek hasitako kontaktu errondan.\nBilera hau, gobernu autonomiko guztiekin hasitako kontaktu errondaren inguruan ospatzen da, gaixotasunaren berri emateko.\nPatxi Lopez Lehendakaria, Trinidad Jiménez osasun ministroarekin bildu da lehendakaritzan, gobernu autonomikoekin zabaldutako kontaktu errondaren inguruan, gaixotasunaren berri emateko. Jiménez, Rafael Bengoa osasun sailburuarekin ere bildu da.\nAurten, aurreko urteetan baino pertsona gehiagok hartu dute gripe arruntaren txertoa, kanpainaren lehenengo astean zehar, Bengoak azaldu duenez. Azaroan hasten den gripearen txertoaren kanpainarekin, gauza bera gertatzea espero du sailburuak. Osasun arduradunak diotenez, A Gripearen egoera "kontrolpean dago" eta dena prest dago udazkenerako, kutsatutako pertsonen zenbakia igo egingo den moemnturako.\nJimenezek eskertu nahi izan du Euskal gobernuak osasun atari honetan eskainitako "lana, kolaborazio eta leialtasun instituzionalagaitik". Gogoratu nahi izan du ministroak, osasun zerbitzuak direla larritasun egoera baten gakoa.\ntrinidad3.jpg 30 KB (jpg)\n2009.eko azaroak 10\nOsasun sailburuak, Rafael Bengoak, arriskuan dauden taldeak A gripearen aurka txertatzera animatzen ditu, "seguruena delako"


Hurrengo ostegunean, ekainak 12, goizeko 11.30an, Gernikako Bakearen Museoak prentsaurrekoa emango du museoan, mugikor eta tabletsen erabilerarako prestatu duen aplikazio berria aurkezteko. Aplikazio hau erabiltzeko ez da inongo deskargarik egin behar, eta bisitarien bisita normala osatzeko balioko du, argazki eta bideo interesgarriak eskainiko dituelarik. Dohainekoa izango den zerbitzu berri hau – Eusko Jaurlaritzako Bakea eta elkarbizitzaren idazkaritzaren dirulaguntzari esker— prentsaren aurrean aurkezten den egun beretik martxan egongo da.\nHori dela eta, 4 hizkuntzetan (euskara, gaztelera, ingelesa eta frantsesa) diseinatuta dagoen dohaineko webapp berria martxan jarri du. Webapp honek, Museoko bisita (museotik pasa baino lehen, museoan bertan edo bisita ondoren) osotu nahi duen bisitarientzako prestatu da, bisitan bertan ikusi ezin daitezkeen bideo, argazki eta bestelako informazioa, mugikor eta tableten erabileraren bidez eskainiz.\nDeskargarik egin gabe erabili daitekeen webapp hau (Museoko wifia erabilita) Eusko Jaurlaritzako Bakea eta bizikidetzearen idazkaritzak emandako dirulaguntzari esker egin ahal izan da, eta EGO eta SUGGIERO enpresek garatu dute.


Agenda, Nafarroako Garapen Kohesionatu eta Solidariorako Gizarte Berrikuntzako Landa Agentea online ikastaro Errealitate Sozialaren Behatokia\nNafarroako Gobernuak, Lurralde Kohesiorako Departamentuko Toki Administrazioaren eta Despopulazioaren Zuzendaritza Nagusiaren eta Eskubide Sozialetako Departamentuko Errealitate Sozialaren Behatokiaren bidez, 'Nafarroako Garapen Kohesionatu eta Solidariorako Gizarte Berrikuntzako Landa Agentea' online ikastaroaren lehen edizioa sustatu du, Foru Komunitatean landa ekonomia berria osatuko duten proiektuak garatzeko aukera emango duten 30 lurralde-eragileri prestakuntza eman diezaieten.\nIkastaroa maiatzaren 15etik 30era eman da, eta urrutiko prestakuntzako 30 ordukoa izan da; besteak beste ikasleen elkarreragitean eta proaktibitatean oinarritu da, estatuko eta nazioarteko esperientzia profesionala eta jardunbide egokiak batuaz.\n‘Nafarroako Garapen Kohesionatu eta Solidariorako Gizarte Berrikuntzako Landa Agentea’ El Huecok garatu du; hau da, Espainian ekintzailetza soziala eta berrikuntza soziala sustatzen aritzen den erakundeak, bereziki landa-eremua birpopulatzea helburu duenak. Modu horretan, tokiko esperientziak aurkeztu dituzte, despopulatzeak mehatxatutako lurraldeetan eta landa-eremuaren barnean burututako gizarte-berrikuntzako jardunbide egokiak erakusteko parte-hartzaileei. Horrela, erremintak eta estrategiak eskaini dira landa-eremuetako erronkak, landa-errealitatea gizarte-berrikuntzaren bitartez berkonfinguratzeak duen garrantzia edota proiektuen inpaktuaren ebaluazio egokia ulertzea lortzeko helburuarekin, horien analisi baliagarria ziurtatuaz, beste lurraldeetara eramatea erraztearekin batera.\nPrograman hamar espezialistatik gora bildu dira, eta tartean aipatzekoa da ‘100en Taldeko edo G-100-eko’ kideek hartu dutela parte, hots, Terris proiektuan, Lurraldea eta Gizarte Berrikuntzan, lan egiten dutenek. Era berean, ikastaroan berrikuntza sozialeko esperientzia praktikoak landu dira, landa-eremuan erreferenteak direnak eta Espainiako leku ezberdinetan abian jarritakoak.\nIkastaroa 30 lagunentzat izan da, landu beharreko gaiaren inguruko ikasketak dituztenentzat edo ez dituztenentzat. Ikasleak arreta handiz hautatu dira, programa aprobetxatzea ziurtatzeko; halaber, despopulatzeko arriskuan dauden udalerriak aldatzeko eragileen ahalik eta parte-hartze handiena sustatu da, ezagutzak Nafarroako Foru Komunitateko lurraldearen errealitatera transferitzea ziurtatzeko nahiz esperientziak trukatzeko giroa aberasteko.\n260 lagunek baino gehiagok eman zuten izena ikastaroan. Aurreikusitako 30 plazak nabarmen gainditu direnez, bi prestakuntza-txanda berri programatu dira: ekainaren 1ean eta ekainaren 14an.\nGaitegi osoa (erderaz)


ENERGIA AUTOKONTSUMOA | Eleizalde Ikastola\nEleizalde Ikastolak autokontsumoaren aldeko apustu sendoa egingo du Energia, ikastolako eraikinen teilatuetan jarriko diren plaka fotovoltaikoen bidez lortuz. Guztira, 1.800 m2-ko azalera estaliko da eta 410 MWh sortuko ditu urtebetean, gutxi gorabehera 160 etxek kontsumitzen dutena. Sortzen dugun energia soberakina, sarera irauliko dugu aprobetxagarria izan dadin.\nHorri esker, gure elektrizitate-faktura murriztuko dugu, eta, aldi berean, programa pedagogiko bat garatuko dugu, gure Ikasleentzat, zuentzat -familientzat- eta Hezkuntza komunitatearentzat energiaren, jasangarritasunaren eta eraginkortasunaren inguruan. Sare elektrikoan % 100 berriztagarria den energiaren kopurua handitzeaz gain, CO2, NOx eta SOx emisioak murriztuko ditugu. CO2 isurtzea ere saihestuko dugu, 3900 zuhaitzek xurgatutakoaren baliokidea.\nProiektu hau garatzeko Goiener Taldearen laguntza dugu eta beste bost ikastolekin batera, Armentia (Gasteiz), Andra Mari (Etxarri-Aranatz), Argia (Fontellas), eta Laskorain (Tolosa) aintzindariak izango gara.\nOso argi dugu gure eredua gure ekintzetan oinarritu behar dena. Autokontsumoaren alde egin dugun apustuak beste ikastetxe batzuk ere pausoa ematera animatzea nahiko genuke, aberasgarria delako gure ingurunerako, gizarterako eta ingurumenerako”.


Uberan - Euskal Idazleen Elkartea - Sarean da Hitzen Uberan APP aplikazioa\nSarean da Hitzen Uberan APP aplikazioa\nAndroid zein iOS sistemetarako egokitu daAsteazkena, 2017-03-15\nEuskal Idazleen Elkarteak sustatu duen aplikazio berriari esker, gure edukiak inoiz baino eskuragarriago izango dituzu. Tablet-ean zein sakeleko telefonoan gure berri izan nahi baduzu, hemen duzu aplikazioa bereganatzeko esteka zuzena: Hitzen Uberan APP\nOraintsu sareratu bada ere, Euskal Idazleen Elkartea iaz hasi zen Hitzen Uberan aplikazioa garatzen. Arrazoi ezberdinak tarteko, ezin izan da lehenago bistaratu. Baina dagoeneko literatur zale orok doan jaitsi dezake gure edukiez osaturiko aplikazioa.\nAndroid eta iOS sistemetan\nAndroid sistema eragilea duten telefono, tablet eta bestelako gailuek Google Play orrialdean eskura dezakete aplikazioa. Esteka zuzena, hementxe: Google Play.\niOS sistemadun telefono zein tablet gailuentzako, ondoko estekan dago aplikazioa eskuragarri: App Store.\nAplikazioa eskuratu eta ireki orduko, Agenda ataleko deialdiak agertuko zaizkigu. Funtsezko informazioa baino ez: izenburua, tokia, eguna eta ordua. Deialdi jakin bati buruzko xehetasun gehiago jaso nahi duenak, nola ez, horretarako aukera izango du. Izenburuan klik egin eta instant batean agertuko zaio deialdiaren gaineko informazio osoa, irudiak barne.\nBaina Hitzen Uberan aplikazioaren ekarpena haratago doa. Baliabide berri honen bitartez, Albisteak, Elkarrizketak, Erreportajeak, Amuak eta Bideoak ataletako edukietara iristeko aukera dago.\nLan hau burutzeko, Euskal Idazleen Elkarteak Gipuzkoako Foru Aldundiaren eta Eusko Jaurlaritzaren laguntza jaso du. Hitzen Uberan aplikazioaren garapen teknikoa aldiz, Dijitalidadeak burutu du.\nAplikazioa zabaldu berritan, Agendako deialdiak bistaratuko ditu lehenbizi. Baina beste atal batzuetarako bidea ere eskaintzen du APP-ak. Aplikazioa eskuratu nahi baduzu, hauxe duzu esteka zuzena: Hitzen Uberan APP.